stanford-oval/wikipedia huggingface dataset:
אישטוואן פוסטומוס
לקריאה נוספת

Kristó, Gyula; Makk, Ferenc. Az Árpád-ház uralkodói. I.P.C. Könyvek, ISBN 963-7930-97-3. (גיולה קרישטו, פרנץ מאק - "השליטים מבית ארפאד") (בהונגרית)
Nyáry, Albert "Posthumus István, az utolsó Árpád-király atyja". Századok תבנית:הונגריה (ניארי - אישטוואן פוסטומוס, האחרון מבני בית ארפאד). Magyar Történelmi Társulat. 3 (6): 378–396. ISSN 0039-8098.
Teke, Zsuzsa. "István 6. (utószülött)". In Kristó, Gyula; Engel, Pál; Makk, Ferenc (eds.). Korai magyar történeti lexikon (9–14. század). Akadémiai Kiadó.1994 p. 294. ISBN 963-05-6722
Wertner, Mór. Az Árpádok családi története. Szabó Ferencz N.-eleméri plébános & Pleitz Fer. Pál Könyvnyomdája 1892 (מור ורטנר - תולדות בית ארפאד)
Zsoldos, Attila). "III. András". In Szovák, Kornél; Szentpéteri, József; Szakács, Margit (eds.). Szent István és III. András. Kossuth Kiadó.. 2003. pp. 119–227 ISBN 963-09-4461-8. (אטילה ז'ולדוש - ב "אישטוואן הקדוש ואנדראש השלישי" בעריכת סובאק, סנטפטרי וסאקאץ') (בהונגרית)
הערות שוליים

↑  Kristó,Makk 1996 עמ' 243
1 2  Wertner 1892 עמ' 546
↑  Kristó,Makk 1996 עמ' 254-255
↑  Kristó,Makk 1996 עמ' 282
1 2  Zsoldos 2003 עמ' 123
↑  Wertner 1892 עמ' 434-435
↑  Teke 1994 עמ' 294
↑  Nyári 1869 עמ' 380
און, מלך אקסום

און (שנת 400 לערך) היה מלך אקסום (שבקרן אפריקה של ימינו). הוא ידוע בעיקר דרך המטבעות שטבע במהלך שלטונו, שבהן שמו כתוב ביוונית בשם " Eon Bisi Anaaph" ("און באיסי אנף"). בעוד "bisi Anaaph" בדרך כלל מתורגם כ"איש אנף".
ריצ'רד פרנקסט מציין כי סטפן רייט סבור שהמילה bisi (באיסי) "עלולה לשמש ביחס לסוסו של המלך, באותו אופן שבו אתיופים הרבה יותר מאוחר השתמשו במילה "אבא". למשל, סהלה סלאסי, היה ידוע בכינוי "אבא דינה" לעיתים קרובות (דינה אמור להיות שם הסוס החביב עליו).
און עשוי להיות אותו אדם כמו המלך Hiuna, אשר מוזכר ב"ספר החימירים" כמי שהוביל משלחת צבאית מאקסום דרך הים האדום לתוך דרום ערב, מונארו-האי מציין כי "ההבדל באיות הוא הגורם לשוני של שמו בשתי השפות ", אבל מודה כי הזיהוי לא ודאי, אפילו לא בטוח ש Hiuna היה מלך.
און גם היה המלך הראשון של אקסום שהישתמש בתואר המסתורי CIN + BAC + + + BAX, אשר מונארו האי מפרש כ:"Basileus habasinon" - "מלך החבשט/חבש", כותרת המשמשת בכתובות דרום ערב לכינוי מלכי אקסום.
הערות שוליים

↑  .כי סבורים שפירוש המילה הוא בדומה למילה "באסיה" שפירושה בשפת הגעז הוא "איש"
↑  Richard Pankhurst, An Introduction to the Economic History of Ethiopia (London: Lalibela House, 1961), p. 30n.68.
↑  .דוגמאות נוספות היילה סלאסי - אבא תקל, תוודרוס השני - אבא טתק, ראס אלולה - אבא נגה
1 2  S. C. Munro-Hay, Aksum: An African Civilization of Late Antiquity (Edinburgh: University Press, 1991), p. 84.
| 0 | 1 | 2 |
| --- | --- | --- |
| הקודם: אוזאבס | קיסר אקסום | הבא: אבנה |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
אישטוואן פארטוש

| --- | --- |

 לידה:  1 במרץ 1903 בודפשט, האימפריה האוסטרו-הונגרית 
 פטירה:  4 בפברואר 1920 (בגיל 16) אמסטרדם, הולנד 
 מוקד פעילות:  הונגריה 
 מקום לימודים:  Fodor Zeneiskola, האקדמיה למוזיקה פרנץ ליסט בבודפשט 
 כלי נגינה:  כינור 
 
אישטוואן פארטוש (בהונגרית: Pártos István, באירופה סטפאן פארטוש; בודפשט, 1 במרץ 1903 – אמסטרדם, 4 בפברואר 1920) היה כנר הונגרי-יהודי, ילד פלא במוזיקה קלאסית, שנפטר בטרם מלאו לו 17, כתוצאה מהשפעת הספרדית, שהשתוללה בחלקים באירופה ובעולם בשנים 1918–1920. הוא נחשב לתקווה הגדולה ביותר של המוזיקה ההונגרית. "הוא היה צריך להחליף את יוז'ף יואכים!" זעק המלחין זולטאן קודאי כשנודע לו על לטרגדיה.
ביוגרפיה

כבר בגיל שנתיים ניגן בכינור. בקושי היה בן חמש כאשר הפך לתלמיד בית הספר למוזיקה המפורסם על שם פודור (היום "בית הספר למוזיקה טות אלדאר"-Tóth Aladár Zeneiskola), ושנתיים לאחר מכן בגיל שבע, בסתיו 1910 נרשם לאקדמיה למוזיקה ע"ש פרנץ ליסט לכיתה המְכִינָה של הסטודנטים. משנת 1913, בגיל עשר הפך לסטודנט מן המנין ולמד אצל יוז'ף בלוך (כינור) ואצל זולטאן קודאי (סולפז', הרמוניה). את השנתיים האחרונות באקדמיה בילה אצל ינה הובאי בסדנה להכשרת אמנים. האקדמיה פטרה אותו משכר לימוד בשלוש השנים האחרונות ללימודיו. בקונצרט הציבורי הראשון שלו, ב־17 במרץ 1916, בקושי שבועיים לאחר יום הולדתו ה -13, ניגן את הקונצ'רטו לכינור של בטהובן לטובת נכי מלחמת העולם הראשונה, כאמן מן המניין. בקונצרט בחינת הסיום שלו, ב־18 במאי 1917, ניגן תוכנית של ויוטי - באך - פגניני.
אמו שהפכה אלמנה כבר בגיל צעיר התפרנסה כתופרת. כמה אריסטוקרטים ואלי הון תמכו בלימודיו, ובמיוחד אשתו חובבת המוזיקה של הבנקאי גזה קובאץ', "דודה יוז'ה", שתמכה בשלושה ילדי פלא בו זמנית: בארווין נירג'האזי (מקודם פריד), הפסנתרן ההונגרי-יהודי המחונן, ילד פלא גם הוא, בצ'לנית יודית בוקור מלבד אישטוואן פארטוש. לא רק שהיא הייתה להם פטרונית, אלא גם הכשירה ואימנה אותם באופן אינדיבידואלי באמצעות מכריה המוזיקאים, כמו כן העניקה לשלישייה הזדמנות להופיע בסלון שלה. לפארטוש וגם לנירג'האזי הייתה מערכת ערכים מוזיקלית מבוססת כבר בגיל צעיר מאוד. הם יכלו להתווכח מול עמדתם של מוזיקאים מבוגרים וותיקים מהם ושניהם חשבו בצורה מבוגרת הרבה יותר מגילם. פארטוש קרא כבר מגיל עשר את כתביהם של פילוסופים והתעניין בכל חידושי המדע.
הקריירה שלו מחוץ להונגריה החלה כבר בגיל צעיר. הוא הופיע בווינה, בברלין ובהזמנתו של ארתור ניקיש בלייפציג. בינואר 1918 הופיע בהצלחה רבה בסטוקהולם. לאחר סיום מלחמת העולם הראשונה, עבר עם אמו להתגורר בהולנד. בסיס המעריצים המקומי שלו צמח במהירות. הוא הופיע בקונצרטחבאו ובהארלם. הוא סייר בצפון אירופה ממקום מגוריו באמסטרדם. בתחילת 1919, המלחין והמבקר וילם פייפר, חשש מתוכנית הקונצרטים העמוסה של הילד שעדיין היה בגיל ההתבגרות. בראשית שנות העשרים, האמן בן השש עשרה נפל קרבן למגפת השפעת הספרדית שהשתוללה אז בעולם.
מותו זעזע לא רק את הונגריה, אלא את כל יבשת אירופה. המון הספדים הופיעו בארץ מולדתו הונגריה ומחוצה לה. אמו מעולם לא התאוששה ממותו. בשנת 1923 נערך באקדמיה למוזיקה בבודפשט קונצרט לטובת הקמת קרן אישטוואן פארטוש. בשנת 1927, יוֹ (יוהנה מריה הנדריקה) דאמן (1891-1941), הגרפיקאית ההולנדית פרסמה כרך ברוטרדם עם איור בסגנון אר-נובו המאוחר לסיפור האלגורי של פארטוש בשם De heilige vlam. Het sprookje van Stefan Pártos (הלהבה הקדושה. סיפורו של אישטוואן פארטוש). ההקדמה נכתבה על ידי הפסיכולוג ההונגרי-יהודי גזה רווס, שעסק גם בארווין נירג'האזי. דאמן הכירה ושמעה את נגינתו של פארטוש מכיוון שתכננה עבורו אקס ליבריס בשנת 1919. נגינת הכינור של אישטוואן פארטוש תואר לרוב כ"פואטי". המורה שלו, אנטל מולנאר, האמין כי גילה בנגינתו של פארטוש מוטיבים של יהדות ספרד. על פי תיאורו, הילד תמיד הקפיד מאוד על מראהו, על בגדיו ועל הופעתו.
לקריאה נוספת

Brockhaus Riemann zenei lexikon. Szerk. Carl Dahlhaus és Hans Heinrich Eggebrecht. Budapest, 1985. Zeneműkiadó. III. köt. 80. l. ISBN 9633305403
אנטל מולנאר. עלי ועל אחרים. Molnár Antal: Magamról, másokról. Budapest, 1974. Gondolat
על ילד פלא שנשתכח. לזכרו של אישטוואן פארטוש. Németh István: A szent láng-holland tündérmese egy elfeledett magyar csodahegedűsről. In memoriam Pártos István.
בנצה סאבולצ'י - לקסיקון המוזיקה Szabolcsi Bence–Tóth Aladár: Zenei lexikon. Átd. új kiad. Főszerk.: Bartha Dénes. Budapest, 1965. Zeneműkiadó. III. köt. 79. l.
רוברט טקאץ: כנר שהלך לעולמו בגיל צעיר Takács Róbert: Egy fiatalon elhunyt hegedűművész = elsovh.hu
ציטוטים ואוסף מאמרים על אישטוואן פארטוש. Idézet és cikkgyűjtemény Pártos Istvánról
הערות שוליים

↑  Kodály Zoltán: Szigeti József könyve elé = uő: Visszatekintés. Hátrahagyott írások, beszédek, nyilatkozatok. Közreadja Bónis Ferenc. Budapest, 1989. Zeneműkiadó. III. köt. 459. l. ISBN 9633306809
↑  Halmy Ferenc–Zipernovszky Mária: Hubay Jenő. Budapest, 1976. Zeneműkiadó. 178–179. l. ISBN 9633300606
↑  Az illusztrációkból 2015-ben naptár jelent meg.
| --- | --- |
בקרת זהויות :  ISNI: 0000 0003 8826 5574  VIAF: 192560980   WorldCat (עם VIAF): 192560980
אולי מארס

| --- | --- |

 לידה:  14 במאי 1984 (בן 40) אסקס, אנגליה, הממלכה המאוחדת
 שם לידה:  Oliver Stanley Murs 
 מוקד פעילות:  הממלכה המאוחדת 
 תקופת הפעילות:  מ-2009
 מקום לימודים:  Braintree College 
 סוגה:  פופ
 שפה מועדפת:  אנגלית 
 כלי נגינה:  גיטרה 
 חברת תקליטים:  אפיק רקורדס, סייקו מיוזיק, EMI 
 מספר צאצאים:  1 
 www.ollymurs.com
 פרופיל ב-IMDb
 
אוליבר "אוֹלִי" סטנלי מארס (באנגלית: Oliver Stanley "Olly" Murs, נולד ב-14 במאי 1984) הוא זמר וכותב שירים בריטי. התפרסם בזכות השתתפותו בעונה השישית של תוכנית הכישרונות הבריטית האקס פקטור, שם הגיע למקום השני. מארס חתום כרגע בחברת ההקלטות אפיק רקורדס בממלכה המאוחדת ובחברת ההקלטות קולומביה רקורדס בארצות הברית.
ביוגרפיה

מארס נולד בשנת 1984 להוריו, ויקי-לין ופיט מארס. יש לו אח תאום הצעיר ממנו בשם בן ואחות בשם פיי. בתיכון היה מארס חלק מנבחרת הפוטבול. מארס אוהד של מנצ'סטר יונייטד. לפני השתתפותו בתוכנית היה מארס חלק מלהקת קאברים יחד עם חברו ג'ון גודי, הלהקה נקראה "Small Town Blaggers". בשנת 2008 יצא מארס לטיול תרמילים ברחבי אוסטרליה למשך שלושה חודשים ועם חזרתו החליט להיבחן לאקס פקטור.
קריירה > 2009: The X Factor

בשנת 2009 נבחן מארס לאודישנים לעונה השישית של התוכנית הבריטית האקס פקטור וביצע את שירו של הזמר סטיבי וונדר, "Superstition". השופט סיימון קאוול אמר שזה היה המתמודד שהיה הכי קל להעביר אותו. במהלך השתתפותו בתוכנית זכה מארס לאהדה רבה ואף ביצע דואט עם הזמר רובי ויליאמס לשירו "Angels". בגמר שנערך ב-13 בדצמבר 2009 הגיע מארס למקום השני לאחר שבמקום הראשון זכה הזמר ג'ו מקלדרי.
קריירה > 2010-2011: אלבום בכורה

בפברואר 2010 חתם מארס על חוזה הקלטות עם חברת אפיק רקורדס והחל לעבוד על אלבום בכורה. מארס שילב פעולה עם מספר אומנים שביניהם טרבור הורן על מנת לעבוד על חומרים לאלבום. הסינגל הראשון שהוצא לאור מהאלבום היה "Please Don't Let Me Go" שיצא ב-27 באוגוסט 2010 והגיע למקום הראשון בממלכה המאוחדת אף על פי שחרורו של השיר Teenage Dream של הזמרת קייטי פרי באותו יום. ב-21 בנובמבר הופץ הסינגל השני מהאלבום שנקרא "Thinking of Me". מארס הופיע עם השיר בעונה השביעית של התוכנית האקס פקטור. ב-26 בנובמבר יצא אלבום הבכורה של מארס שנשא את שמו ונקרא "Olly Murs". האלבום נמכר בלמעלה מ-700 אלף עותקים. ב-4 במרץ 2011 שוחרר הסינגל השלישי מהאלבום שנקרא "Heart on My Sleeve". השיר נכתב על ידי הזמר ג'יימס מוריסון. השיר הרביעי והאחרון שהופץ מהאלבום היה "Busy" ששוחרר ב-27 במאי 2011.
קריירה > 2011-2012: אלבום שני

ביוני 2011 החל מארס לעבוד על אלבום שני. הסינגל הראשון מהאלבום יצא לאור ב-19 באוגוסט ונקרא "Heart Skips a Beat" והיה שיתוף פעולה עם הצמד "Rizzle Kicks". השיר זכה להצלחה רבה והגיע למקום הראשון בחמש מדינות. ב-29 במאי 2012 יצא לאור השיר בגרסה חדשה הכוללת את הזמר Chiddy Bang במקום ריזל קיקס. ב-18 בנובמבר הופץ הסינגל השני מהאלבום שנקרא "Dance with Me Tonight" שהגיע למקום הראשון. שבוע לאחר מכן, בתאריך ה-25 בנובמבר יצא לאור האלבום השני של מארס שנקרא "In Case You Didn't Know". האלבום הגיע למקום הראשון בממלכה המאוחדת וזכה למעמד של אלבום פלטינה באירופה עם מכירות של למעלה ממיליון עותקים. הסינגל השלישי והאחרון מהאלבום היה "Oh My Goodness" שהופץ ב-1 באפריל 2012.
קריירה > 2012-2013: אלבום שלישי

באפריל 2012 החל מארס לעבוד על אלבום שלישי. הסינגל הראשון היה "Troublemaker", שיתוף פעולה עם הזמר פלו ריידה ששוחרר ב-12 באוקטובר 2012, השיר הגיע לראשי המצעדים וזכה להצלחה רבה. האלבום השלישי של מארס נקרא "Right Place Right Time" ויצא ב-23 בנובמבר 2012. הסינגל השני שיצא מהאלבום נקרא "Army of Two" ששוחרר -10 במרץ 2013 והגיע למקום ה-12 בממלכה המאוחדת. הסינגל השלישי מהאלבום יצא ב-26 במאי ונקרא "Dear Darlin'".
ביולי 2013 הודיע מארס כי החל לעבוד על חומרים לאלבומו הבא אשר עתיד לצאת בקיץ 2014. הסינגל הרביעי מהאלבום היה "Right Place Right Time" אשר יצא ב-23 באוגוסט. ב-10 בנובמבר יצא השיר של הזמר קלסיפייד אשר נקרא "Inner Ninja" בעריכה מחודשת הכוללת את מארס. הסינגל החמישי והאחרון מהאלבום היה "Hand on Heart" אשר יצא ב-22 בנובמבר.
קריירה > 2014-2015: אלבום רביעי

בפברואר 2014 החל מארס לעבוד על חומרים חדשים לאלבום הסטודיו הרביעי שלו. הסינגל ראשון מהאלבום היה "Wrapped Up" אשר יצא ב-16 בנובמבר. האלבום עצמו נקרא "Never Been Better" והוא יצא ב-24 בנובמבר. הסינגל השני יצא ב-4 בינואר 2015 ונקרא "Up". ב-27 במרץ שוחרר הסינגל השלישי שנקרא "Seasons". ב-28 במאי יצא "Beautiful to Me" אשר היה הסינגל הרביעי והאחרון מהאלבום.
ב-20 בנובמבר 2015 יצא אלבומו של מארס בעריכה מחודשת הכללה שבע רצועות חדשות ותוספת של DVD מהופעה חיה. הסינגל הראשון שיצא מהעריכה המחודשת היה "Kiss Me" ב-9 באוקטובר ולאחר מכן יצא "Stevie Knows" ב-11 בדצמבר.
קריירה > 2016-הווה: אלבום חמישי

הסינגל הראשון מהאלבום החמישי של מארס נקרא "You Don't Know Love" והוא יצא ב-8 ביולי 2016. ב-7 באוקטובר שוחרר הסינגל השני מהאלבום שהיה "Grow Up". ב-4 בנובמבר הופץ השיר "Back Around" אשר לא היה סינגל רשמי מהאלבום אלא נועד כדי לקדם את יציאת האלבום כמה ימים לאחר מכן. אלבום הסטודיו החמישי של מארס יצא ב-11 בנובמבר 2016 ונקרא "24 Hrs", מיד לאחר יציאתו הגיע האלבום למקום הראשון במצעד האלבומים הבריטי. הסינגל השלישי מהאלבום היה "Years & Years" והוא יצא ב-9 בדצמבר.
ב-31 במאי 2017 יצא הסינגל הרביעי מהאלבום אשר היה שיתוף פעולה עם זוכת העונה ה-12 של תחרות הכישרונות "אקס פקטור", הזמרת לואיזה ג'ונסון בשיר "Unpredictable". ב-9 ביולי הופיע מארס כהופעת חימום עבור להקת הבנים טייק ד'את במהלך הופעתם בלונדון. ב-4 באוגוסט התארח מארס בשיר "More Mess" של הדיג'יי הצרפתי קונגס.
בשנת 2018 שוחרר שיר "Moves".
ב-2019 תרם את קולו כמדבב בסרט "מרגלים לא רגילים".
קריירה > עבודות נוספות

ב-31 במאי 2011 אושר כי מארס ינחה את העונה השמינית של תוכנית הבת של האקס פקטור העוקבת אחר המתמודדים מאחורי הקלעים ונקראת "The Xtra Factor", לצידה של קרוליין פלאק. ב-1 בפברואר 2012 החל מארס בסיבוב הופעות הכולל 22 מופעים. במרץ 2012 נבחר מארס להמשיך ולהנחות עוד עונה של התוכנית The Xtra Factor. ב-16 באפריל זכה מארס בפרס האמן הבריטי המועדף בטקס נבחרי הילדים של ערוץ ניקלודיאון. במרץ 2012 נבחר מארס לעמוד בראש קמפיין לבגדי הקיץ של חברת NewYorker. בחורף 2012 נבחר מארס גם לדגמן עבור קו ההלבשה של הזמר רובי ויליאמס שנקרא "Farrell". ב-11 באוקטובר 2012 יצאה לאור אוטוביוגרפיה על חייו של מארס הנקראת "Happy Days". מארס נבחר להופיע בעונתה החמישית של הסדרה 90210 עם השיר "Troublemaker".
דיסקוגרפיה

2010: Olly Murs
2011: In Case You Didn't Know
2012: Right Place Right Time
2014: Never Been Better
2016: Hrs 24
2018: You Know I Know
איגור בוכמן

| --- | --- |
אין תמונה חופשית
 לידה:  29 במרץ 1982 (בן 42) וולוגדה
 מדינה:  רוסיה רוסיה, ישראל ישראל
 מקום מגורים:  לונדון
 ידוע בשל:  יזם, איש עסקים, מיליארדר
 השכלה:  בוגר הפקולטה למתמטיקה שימושית במכון הפדגוגי של מדינת וולוגדה
 תקופת הפעילות:  מ-2001
 עיסוק:  בעלים של חברת פלייריקס וקרן ההשקעות Rix Capital
 השקפה דתית:  יהודי
 מספר צאצאים:  4
 פרסים והוקרה:  מקום 3 בעושרו בישראל על פי פורבס, נכון לינואר 2024
 
איגור בוכמן (נולד ב-29 במרץ 1982) הוא יזם ישראלי יליד רוסיה.
ביוגרפיה

איגור ואחיו דמיטרי בוכמן נולדו בוולוגדה. מאז שאיגור היה ילד, הוא עסק בתכנות. בשנת 1999, איגור נרשם ללימודים בפקולטה למתמטיקה שימושית במכון הפדגוגי של מדינת וולוגדה (רו'). בשנת 2001, יחד עם אחיו, הם החלו לפתח משחקים מקוונים. באותה שנה, הם פרסמו את המשחק הראשון שלהם Discovera. האחים תמחרו אותו ב-15 דולר, העלו אותו ל-200 ספריות של אפליקציות והרוויחו 60 דולר בחודש הראשון.
פלייריקס

האחים איגור ודמיטרי, הקימו ביחד בשנת 2004, את חברת משחקי המחשב המקוונים פלייריקס, הידועה בעיקר בזכות משחקי האפליקציות הניידים שלה כמו Homescapes (אנ') ו-Fishdom (אנ'). עד אז, הם הוציאו שלושה משחקים וכ-30 שומרי מסך; עד 2007, מספר המשחקים גדל ל-16, וההכנסה החודשית של החברה עמדה בסביבות 300,000 דולר. תוך זמן קצר החברה שחררה משחקים נוספים כמו, Gardenscapes, (אנ') ו-Township.
בשנת 2018, האחים השקיעו באופן אישי בחברות המפתחות משחקי וידאו ורשתות חברתיות Nexters Global (אנ') ו-Vizor Games הבלארוסית. בפברואר 2019, היו שמועות על מכירת Playrix לחברות משחקי מחשב סיניות תמורת 3 מיליארד דולר, אך השמועות לא אושרו. בשנת 2019, Playrix רכשה את האולפנים הארמניים והסרבים Plexonic ו־Eipix Entertainment, בהתאמה. בשנים 2021 ו-2022, איגור בוכמן התקבל כחבר במועצת המנהלים של Nexters; באפריל 2023, הוא מונה לדירקטור שאינו ביצועי בחברה. באוקטובר 2022 הודיעה חברת פלייריקס על סגירת משרדיה ואת פעילות הפיתוח שלה ברוסיה ובבלרוס עקב המלחמה באוקראינה. בשנת 2023, החברה העסיקה יותר מ-3,000 עובדים ברחבי העולם. ביוני 2023, חברת האנליטיקה והנתונים על שוק הסלולר Data.ai (לשעבר App Annie) דירגה את Playrix במקום השביעי בדירוג העולמי של מפרסמים בטלפונים הניידים לפי הכנסות שנתיות, במקביל החברה דורגה במקום הראשון ב-EMEA (באירופה ומדינות הים התיכון). לאור הדירוג הגבוה, איגור ציפה "בתוך חמש שנים, להצטרף לאותה ליגה בהן נמצאות החברות Activision Blizzard או NetEase Inc, בתחום אזור מדינות אירופה", מבלי לציין יעד הכנסות.
עושרו של איגור בוכמן

בשנת 2020, איגור בוכמן הוכנס לדירוג היזמים העשירים בעולם של פורבס, כבעל הון של 3.1 מיליארד דולר. באפריל 2023 העריך פורבס את נכסיו של בוכמן בכ-7 מיליארד דולרים: ודרג אותו במקום ה-332 בעולם ובמקום 6 ברשימת הישראלים העשירים ביותר. באוקטובר 2021 השיקו האחים בוכמן את קרן ההשקעות Rix Capital. בשנת 2023, חברת ההשקעות, של האחים בוכמן פתחה משרד קבוע בלונדון. החברה הייתה בעלת הון של 4 מיליארד דולרים, מהכספים האישיים של האחים. בשנת 2023, איגור דורג במקום ה-23 בדירוג המיליארדרים הרוסים ובמקום ה-332 בדירוג המיליארדרים העולמי עם שווי נקי של 6.9 מיליארד דולר. החל מינואר 2024 הוא דורג במקום השלישי בטבלת האנשים העשירים בישראל בעל שווי מוערך של 6.8 מיליארד דולר.
חיים פרטיים

איגור נשוי ואב לארבעה ילדים. בשנת 2014, איגור בוכמן עבר לגור בדבלין, אירלנד. בשנת 2016 הוא קבל אזרחות ישראלית. מאז 2020 הוא מתגורר בלונדון.
ראו גם

דמיטרי בוכמן
הערות שוליים

↑  כלכליסט, 36 ישראלים בדירוג המיליארדרים העולמי: אייל עופר ראשון עם 24 מיליארד דולר, באתר ynet, 3 באפריל 2024
1 2 3 4  Igor Bukhman, Forbes (באנגלית)
↑  Анастасия Карпова (2020-03-19). "Как братья Бухманы построили одну из крупнейших игровых компаний в мире — Playrix — и стали миллиардерами". Forbes (ברוסית). נבדק ב-2022-04-18.
↑  "Братья-миллиардеры Бухман: "Мы никогда в жизни не брали кредитов"" (ברוסית). РБК. נבדק ב-2022-04-18.
↑  "Playrix has become Europe's quiet giant in mobile gaming" (באנגלית). VentureBeat. 2016-11-23. נבדק ב-2022-04-18.
↑  Iain Martin, This Russia-Born Billionaire Owns One Of The World’s Largest Game Developers. Amid The Ukraine War, He Navigates A Company In Turmoil, Forbes (באנגלית)
↑  "Russian Billionaire Brothers Crush It With Gaming Powerhouse Playrix" (באנגלית). themoscowtimes. נבדק ב-2023-11-01.
↑  "Mobile-Gaming Billionaires Are Buying Rivals Instead of Selling Out" (באנגלית). Bloomberg. 2019-05-19. נבדק ב-2022-04-18.
↑  "Nexters : Announces Changes to its Board of Directors". Data.ai. 2023-04-27. נבדק ב-2023-06-30.
↑  "Playrix to close Russia and Belarus offices and relocate staff". Game Developer. 2022-10-11. נבדק ב-2023-06-30.
↑  Bloomberg - Are you a robot?, www.bloomberg.com
↑  "data.ai announces the Top Publishers in 2023". Data.ai. 2023-06-28. נבדק ב-2023-06-30.
↑  "Mobile-Gaming Billionaires Are Buying Rivals Instead of Selling Out". www.bloomberg.com (באנגלית). נבדק ב-2023-11-01.
↑  "2022 Israeli Billionaires". Forbes Israel. 2022-09-01. נבדק ב-2023-06-30.
↑  "Brothers Worth $11 Billion Are Building Out Family Office to Invest Their Gaming Riches". Bloomberg. 2023-04-28. נבדק ב-2023-06-30.
↑  "Igor Bukhman" (באנגלית). https: www.forbes.com. נבדק ב-2023-11-01.
↑  "Wealthiest People in Israel (January 22, 2024)". CEOWORLD magazine.
↑  "Igor Bukhman". Forbes. נבדק ב-2022-04-18.
↑  "This Russia-Born Billionaire Owns One Of The World's Largest Game Developers. Amid The Ukraine War, He Navigates A Company In Turmoil". Forbes (באנגלית). 2022-03-31. נבדק ב-2022-04-18.
↑  "Why Israel Became A Safe Haven For Russian Billionaires". Forbes. 2022-04-28. נבדק ב-2023-06-30.
אישטוואן פאל ואלקו

| --- | --- |
אין תמונה חופשית
 לידה:  3 בנובמבר 1904 טרזווארוש (רובע 6), הונגריה 
 פטירה:  12 במרץ 1945 (בגיל 40) ברגן-בלזן, הרפובליקה הפדרלית של גרמניה 
 שם לידה:  Weinfeld István Pál 
 מדינה:  הונגריה 
 השכלה:  האוניברסיטה לטכנולוגיה ולכלכלה של בודפשט (1926) 
 
אישטוואן פאל ואלקו (במקור ויינפלד, בהונגרית: Valkó István Pál; בודפשט, 3 בנובמבר, 1904 – מחנה הריכוז ברגן-בלזן, 12 במרץ 1945) היה מהנדס מכונות, מתמטיקאי יהודי הונגרי. אחיו של איבאן אימרה ואלקו, פיזיקאי, מהנדס חשמל. ושל אימרה ואלקו, כימאי.
קורות חיים

פאל ואלקו נולד במשפחה יהודית כבנם של הפקיד הנריק ואלקו (ויינפלד) (1866–1936) ושל אנה סלשי (1880–1939) הוא סיים את לימודיו באוניברסיטה הטכנולוגית יוזף בבודפשט בשנת 1926 (כיום שמו אוניברסיטת בודפשט לטכנולוגיה ולכלכלה). הוא החל את עבודתו המתמטית כבר כסטודנט באוניברסיטה הטכנית בהוכחת משפט קניג-ואלקו על מיפוי קבוצות אינסופיות. בשנת 1925 היה מרצה תחת המתמטיקאי פרופסור יוז'ף קירשאק. לאחר סיום לימודיו, הצטרף למפעל החשמל של גנץ, שם הפך למהנדס ראשי וסגן ראש חדר הניסויים. פעילותו המדעית במכונות חשמליות הייתה בעיקר בתחום ממירי הזרם והמתח, טכנולוגיית הממסרים והשנאים. כיהודי, גורש בסתיו 1944 למחנה הריכוז ברגן בלזן, שם מצא את מותו.
אשתו הייתה קטלין פרייס, בתם של קארוי פרייס, רופא, וחוקר יהדות ושל גיזלה שטרן, אותה נשא ב-23 בדצמבר 1936 בבודפשט.
עבודותיו העיקריות

Über mehrdeutige Abbildungen von Mengen (Kőnig Dénes, Mathem. Annalen, 1926 יחד עם. מס' 95)
הגדרה פשוטה של הפרשנות הסיבובית של וקטורי מתח ברשתות תלת פאזיות (הנדסת חשמל, 1930. מס' 3)
מערכת מדידה אלקטרומגנטית ארבע ממדית (הנדסת חשמל, מס' 26)
מדידת קבוע הזמן והגבלת הזרם של שחרור תרמי (הנדסת חשמל, מספר 31, 1938)
מדידת אובדן הקבלים (הנדסת חשמל, 1941, מס' 34)
לקריאה נוספת

נתוניו במאגר הנתונים של המוזיאון הספרותי פטפי
לקסיקון ביוגרפי הונגרי. עורכת ראשית אגנש קניירש. 1969
קארוי פאל קובאץ': אישטוואן פאל ואלקו (15 באוגוסט 1946) ) הנדסת חשמל, כרך 38, מספר 8-6.
אישטוון פאל ואלקו בלקסיקון הביוגרפי ההונגרי Arcanum
הערות שוליים

↑  Az engedélyt tartalmazó BM rendelet száma/évszáma: 5826/1905. Forrás: MNL-OL 30808. mikrofilm 757. kép 3. karton. Névváltoztatási kimutatások 1905. év 51. oldal 41. sor
↑  "Születési bejegyzése a Budapest VI. kerületi polgári születési akv. 2814/1904. folyószáma alatt".
↑  "Valkó Henrikné Szőllősi Anna gyászjelentése". Ujság. 1939-03-05. p. 6.
↑  "Házasságkötési bejegyzése a Budapest VII. kerületi polgári házassági akv. 1797/1936. folyószáma alatt".
אייל רוזן

| --- | --- |
אין תמונה חופשית
 לידה:  26 באפריל 1969 (בן 55) חיפה
 מדינה:  ישראל 
 השתייכות:   צבא הגנה לישראל
 תקופת הפעילות:  1987–2015 (כ־28 שנים)
 דרגה:    אלוף-משנה
 תפקידים בשירות
 מפקד גדוד 405  מפקד מרכז התותחנים במרכז לאימוני יבשה  מפקד בית הספר לתותחנות שדה  נספח זרוע היבשה בארצות הברית  מפקד התותחנים הפיקודי של פיקוד הדרום
 פעולות ומבצעים
 אינתיפאדה ראשונה  הלחימה ברצועת הביטחון  מבצע דין וחשבון  מבצע ענבי זעם  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה    מבצע צוק איתן
 עיטורים
 אות לגיון ההצטיינות (ארצות הברית)
 
אייל רוזן (נולד ב-26 באפריל 1969) הוא קצין צה"ל במילואים בדרגת אלוף-משנה, כיהן כמפקד התותחנים הפיקודי של פיקוד הדרום.
ביוגרפיה

רוזן התגייס לצה"ל ב-1987 ושירת בחיל התותחנים. שימש סגן מפקד גדוד 411 בתקופת מבצע דין וחשבון. היה בקורס תותחנים מתקדם בפורט סיל שבארצות הברית במשך כשנה. בשובו מונה לקצין אג"ם של אגד ארטילרי 282 ושימש מפקד בקורס קציני תותחנים. בשנים 1996 עד 2000 למד משפטים ומנהל עסקים במרכז הבינתחומי הרצליה. בתקופת הנסיגה מלבנון שירת בפיקוד הצפון. ב-2001 מונה למפקד גדוד 405 ושירת בתפקיד עד 2003. בהמשך שירת ביחידת הקישור לכוחות זרים. ב-2005 מונה לראש ענף עמדה במרכז לאימוני יבשה, ב-2006 מונה לסגן מפקד אגד ארטילרי 215 ושירת בתפקיד במהלך מלחמת לבנון השנייה. ב-2007 מונה למפקד מרכז תותחנים במרכז לאימוני יבשה.
באוגוסט 2009 מונה למפקד בית הספר לתותחנות שדה, באוגוסט 2011 מונה לנספח יבשה בארצות הברית. על שירותו הוענק לו אות לגיון ההצטיינות ממחלקת צבא ארצות הברית. באוגוסט 2013 מונה למפקד התותחנים הפיקודי של פיקוד הדרום ושימש מפקד מרכז האש של הפיקוד, תפקיד בו שירת במהלך מבצע צוק איתן. כיהן בתפקיד עד פרישתו מצה"ל בשנת 2015.
חיים אישיים

רוזן נשוי ואב לשלושה.
הערות שוליים

↑  מירון רפופורט, צלקת לבנונית, באתר הארץ, 2 באפריל 2008
↑  חילופי פיקוד בשבטה, אתר זרוע היבשה, 13 באוגוסט 2009
↑  מספר מינויים אחרונים בחיל, תמיד תותחן, ספטמבר 2015, עמ' 30
אייל שולמן

| --- | --- |
אין תמונה חופשית
 לידה:  17 בספטמבר 1987 (בן 37) ישראל
 עמדה:  רכז
 גובה:  1.92 מטר
 קבוצות כשחקן
 2004–2006   2006–2007   2007–2008  2008–2009   2009–2010   2010–2012   2012–2014   2014–2015   2015–2016   2016–2017   2017   2017–2018   2019-2018   2020-2019   2021-2020   2021- 2022  2022-:  הפועל גבעתיים   הפועל לב השרון   שוהם חבל מודיעין   בית"ר בנימינה   מגידו יקנעם   מכבי ראשון לציון   ברק נתניה   עירוני נהריה   הפועל חולון   מכבי קריית גת   הפועל תל אביב   מכבי ראשון לציון   הפועל רמת גן גבעתיים   עירוני נהריה   מכבי עירוני רמת גן   הפועל חבל מודיעין   אליצור שומרון
 
אייל שולמן (נולד ב-17 בספטמבר 1987) הוא כדורסלן ישראלי המשחק בעמדת הרכז בקבוצת אליצור שומרון בליגה הלאומית. שולמן החל את דרכו במחלקת הנוער של הפועל גבעתיים ובעונת 2004/5 עלה לקבוצת הבוגרים של המועדון בליגה הארצית והעפיל עמה לליגה הלאומית. לאחר ששיחק במספר קבוצות בליגה הלאומית הצטרף שולמן ב-2010 לראשונה לקבוצה בליגת העל כאשר שיחק במדי מכבי ראשון לציון עמה העפיל לגמר גביע המדינה בכדורסל ולפיינל פור של ליגת העל. מאז שיחק שולמן בעוד מספר קבוצות בליגת העל ובליגה הלאומית.